Gw mau tau Kerjaya dari Patrice Evra. Jelasin dalam bahasa melayu

Seperti kebiasaan remaja-remaja lain di Les Ulis, beliau memulakan karier dengan pasukan belia Paris St-Germain, sebelum pergi pada tahun 1998 ke pasukan Serie C1 Itali, Marsala Calcio, dan selepas itu ke Serie B A.C. Monza Brianza 1912 untuk musim berikutnya.  Beliau telah dipindahkan ke OGC Nice pada tahun 2000, dan selepas itu ke AS Monaco pada tahun 2002.  Evra telah mewakili Perancis untuk peringkat antarabangsa sebanyak lima kali.

Di AS Monaco, Evra juga merupakan sebahagian dari pasukan yang telah memenangi Piala Liga Perancis dan mara ke perlawanan akhir  Liga Juara-Juara pada tahun 2004.

Evra telah mengikat kontrak selama 3.5 tahun di United pada 10 Januari 2006, dengan yuran perpindahan sebanyak £5.5 juta, dari AS Monaco.  Mengikat kontrak di Manchester hanya sehari selepas kejayaan memperolehi Nemanja Vidić, ketibaan Evra memberi petunjuk bahawa niat Sir Alex Ferguson untuk membina pertahanan United yang telah terjejas setelah  kehilangan Gabriel Heinze.  Semasa mengikat kontrak dengan United, Evra telah mendedahkan yang beliau telah menolak tawaran Arsenal dan Liverpool untuk mendapat peluang beraksi di "Theatre of Dreams".

"Liverpool dan Arsenal merupakan kelab yang hebat tetapi United adalah satu cerita yang berlainan.  Inter juga cuba mendapatkan saya di pasaran perpindahan tetapi hanya satu kelab sahaja untuk saya".

Beliau telah beraksi buat pertama kali untuk Manchester United pada 14 Januari dalam kekalahan 1-3 kepada Manchester City di Liga Perdana Inggeris.  beliau bermain buat pertama kali di padang sendiri melawan Liverpool pada 22 Januari dengan kemenangan 1-0.  Evra pada mulanya mempunyai masalah untuk menyesuaikan diri di dalam perlawanan Inggeris, tetapi pada awal musim 2006/2007, beliau telah berjaya menguasai persembahan yang telah memenangi hati penyokong.  Pada 29 November 2006, beliau telah berjaya menjaringkan gol pertama untuk kelab pada perlawanan liga perdana melawan Everton di Old Trafford.

Evra menggunakan nombor tiga yang telah di kosongkan oleh Phil Neville pada musim panas sebelumnya.

Isteri beliau bernama Sandra. Mereka mempunyai seorang anak lelaki, Lenny, lahir pada 7 September, 2005.

Evra diharamkan bermain untuk Perancis kerana dipercayai menjadi dalang semasa memboikot latihan bola sepak pada piala dunia 2010 di Afrika Selatan.